stanford-oval/wikipedia huggingface dataset:
อุณหสวนศาสตร์

โดยปกติแล้ว ในทางเทอร์โมไดนามิกส์จะมีการให้งานกับระบบ และงานที่ทำให้ระบบส่งผลให้เกิดเปลี่ยนแปลงอุณหภูมิ  งานดังกล่าวนี้ อาจจะเป็นงานจากการเลื่อนลูกสูบเหมือนการสูบลมล้อรถจักรยาน ถ้าเราให้งาน (เคลื่อนลูกสูบ) ท่อจะเริ่มร้อน ในทำนองเดียวกัน อุณหสวนศาสตร์ เป็นการเปลี่ยนแปลงอุณหภูมิที่ได้จากงานซึ่งเกิดจากคลื่นเสียง
ดูเพิ่ม

สวนศาสตร์
สโมสรฟุตบอลหญิงวิทยาลัยบัณฑิตเอเชีย

สโมสรฟุตบอลหญิงบีจีซี-วิทยาลัยบัณฑิตเอเซีย เป็นสโมสรฟุตบอลหญิงจากจังหวัดขอนแก่น ก่อตั้งขึ้นในปี พ.ศ. 2545 โดยมีทาง วิทยาลัยบัณฑิตเอเซีย เป็นเจ้าของสโมสร และประสบความสำเร็จในการแข่งขัน ไทยวีเมนส์ลีก โดยสามารถคว้าตำแหน่งชนะเลิศได้ถึง 4 สมัย (2554, 2556, 2562, 2563/64) และฟุตบอลหญิงชิงแชมป์สโมสรเอเชีย 1 สมัย (2565)
การเปลี่ยนชื่อทีม

วิทยาลัยบัณฑิตเอเซีย : พ.ศ. 2545 - 2552
บีจี-วิทยาลัยบัณฑิตเอเซีย : พ.ศ. 2552 – 2564
วิทยาลัยบัณฑิตเอเซีย : พ.ศ. 2565
บีจีซี - บัณฑิตเอเซีย : พ.ศ. 2566 - ปัจจุบัน
ทีม > ทีมปัจจุบัน

ณ วันที่ 9 กุมภาพันธ์ 2564 ( )

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติยศ > การแข่งขันในประเทศ

ไทยวีเมนส์ลีก ดิวิชัน 1*
ชนะเลิศ (4 สมัย) : 2554, 2556, 2562, 2563/64
รองชนะเลิศ (3 สมัย) : 2551/52, 2553, 2560
เกียรติยศ > การแข่งขันระหว่างประเทศ

ฟุตบอลหญิงชิงแชมป์สโมสรเอเชีย
ชนะเลิศ (1 สมัย) : 2565 (ตะวันออก)
สโมสรพันธมิตร > พันธมิตรในประเทศ

ขอนแก่น เอฟซี
แหล่งข้อมูลอื่น

เว็บไซต์ทางการ
| ด ค กไทยวีเมนส์ลีก |
| --- | --- |
สมาคมกีฬาฟุตบอลแห่งประเทศไทย ในพระบรมราชูปถัมภ์
สโมสร (ฤดูกาล 2567):  บีจีซี-บัณฑิตเอเซีย  ชลบุรี  กรุงเทพมหานคร  โรงเรียนกีฬาจังหวัดชลบุรี  บีอาร์ยู บุรีราษฎร์ อะคาเดมี่  มหาวิทยาลัยเกษมบัณฑิต  โรงเรียนกีฬาจังหวัดขอนแก่น  โรงเรียนกีฬากรุงเทพมหานคร 
ฤดูกาล:  2551/52  2553  2554  2556  2560  2562  2563/64  2565  2566  2567  2568 
รอบคัดเลือก:  2563/64  2565/66  2567  2568
อรุณรัตน์ วิเชียรเขียว

ศาสตราจารย์ อรุณรัตน์ วิเชียรเขียว เป็นอาจารย์ประจำสาขาวิชาประวัติศาสตร์และวัฒนธรรม คณะมนุษยศาสตร์และสังคมศาสตร์ มหาวิทยาลัยราชภัฏเชียงใหม่ 
และได้รับพระบรมราชโองการโปรดเกล้าฯ แต่งตั้งเป็นราชบัณฑิต ประเภทวิชาประวัติศาสตร์ สาขาวิชาโบราณคดี สำนักวิชาธรรมศาสตร์และการเมือง เมื่อวันที่ 11 ธันวาคม พ.ศ. 2562
ประวัติ

อรุณรัตน์ วิเชียรเขียว เกิดเมื่อวันที่ 22 กมภาพันธ์ พ.ศ. 2491 ที่อำเภอแม่แตง จังหวัดเชียงใหม่
การศึกษา

สำเร็จการศึกษาศิลปศาสตรบัณฑิต  สาขาประวัติศาสตร์ จากมหาวิทยาลัยเชียงใหม่ (ศศ.บ. ประวัติศาสตร์) และสำเร็จการศึกษาอักษรศาสตรมหาบัณฑิต  สาขาประวัติศาสตร์  จากจุฬาลงกรณ์มหาวิทยาลัย (อ.ม. ประวัติศาสตร์) เป็นนักประวัติศาสตร์ที่มีความเชียวชาญประวัติศาสตร์ล้านนา และมีความสามารถในการอ่านและเขียนอักษรธรรมล้านนา มีงานวิจัยที่ทำร่วมกับมหาวิทยาลัยต่างๆทั้งในประเทศและต่างประเทศ จนได้รับการยกย่องให้เป็นศาสตราจารย์อาคันตุกะของมหาวิทยาลัยหลายแห่ง เช่น มหาวิทยาลัยแห่งชาติออสเตรเลีย ประเทศออสเตรเลีย มหาวิทยาลัยคอร์เนล สหรัฐ เป็นต้น และได้รับประเมินความรู้เทียบเท่าปริญญาดุษฎีบัณฑิต สาขาประวัติศาสตร์ มหาวิทยาลัยคอร์เนล, 2537
ประสบการณ์

ศาสตราจารย์อาคันตุกะที่สำนักวิจัยและแปซิฟิคศึกษา  คณะเอเซียศึกษา มหาวิทยาลัยแห่งชาติออสเตรเลีย  วิจัยเรื่อง  กฎหมายมังรายศาสตร์  พ.ศ. 2526
ศาสตราจารย์อาคันตุกะที่ศูนย์เอเชียอาคเนย์ศึกษา มหาวิทยาลัยเกียวโต (Kyoto University)  ญี่ปุ่น ทำวิจัยเรื่อง กฎหมายตราสามดวง  พ.ศ. 2530
ศาสตราจารย์อาคันตุกะที่ ภาควิชาประวัติศาสตร์  มหาวิทยาลัยคอร์เนล สหรัฐอเมริกา  ทำวิจัยเรื่อง  ตำนานพื้นเมืองเชียงใหม่  (The Chiang Mai Chronicle)  พ.ศ. 2537
นักวิจัยร่วมที่สำนักวิจัยและแปซิฟิคศึกษา  คณะเอเชียศึกษา  มหาวิทยาลัยแห่งชาติออสเตรเลีย  (Australian National University) ประเทศออสเตรเลีย เรื่องประวัติศาสตร์ล้านนาในสมัยราชวงศ์มังราย  พ.ศ. 2542
ศาสตราจารย์อาคันตุกะ (Visiting Fellow) ที่ศูนย์เอเชียอาคเนย์ศึกษา มหาวิทยาลัยเกียวโต(Kyoto) ญี่ปุ่น  “กลุ่มชาติพันธุ์ศึกษาจากเอกสารคัมภีร์โบราณ”  พ.ศ. 2545 – 2546
นักวิจัยร่วมที่สถาบันชาติพันธุ์วิทยา  มหาวิทยาลัยมึนส์เทอร์  (Munster)  เยอรมัน  เรื่อง  The traditional Tai Policy of Lanna in the Eyes of Yuan and Ming  พ.ศ. 2548
ผลงาน

ตัวอย่างผลงานของศาสตราจารย์อรุณรัตน์  วิเชียรเขียว
วัดร้างในเวียงเชียงใหม
พจนานุกรมศัพท์ล้านนาเฉพาะคำที่ปรากฏในใบลาน
พจนานุกรมภาษาถิ่นเหนือ
ตำนานพื้นเมืองเชียงใหม่ (เขียนร่วมกับศ.เดวิด  วัยอาจ)
มังรายราชธรรมศาสตร์ (เขียนร่วมกับดร.กีฮาน  วิชัยวัฒนา)
กฎหมายตราสามดวง (เขียนร่วมกับศ.โยเนโอะ นิชิอิ)
เรื่องเมืองเชียงตุง (บรรณาธิการ)
ลัวะหรือละว้า:ศึกษาจากเอกสารใบลานและศิลาจารึก  เป็นต้น
พระพุทธรูปในล้านนา
สังคมและวัฒนธรรมล้านนาจากคำบอกเล่า
ชุมชนหมู่บ้านลุ่มน้ำขาน (เขียนร่วมกับพรพิไล เลิศวิชา)
งานปริวรรตคัมภีร์โบราณล้านนา (บรรณาธิการ)
ธรรมศาสตร์หลวง และธรรมศาสตร์ราชกือนา (ปริวรรต)
ตำนานพญาเจือง (ปริวรรตและวิเคราะห์ ร่วมกับอานันท์ กาญจนพันธ์)
เมืองในเขตล้านนา
มังรายธรรมศาสตร์ (ปริวรรตและวิเคราะห์)
ตำนานเมืองพะเยาและคร่าวซอคำเล่นเป็นแท้ (ปริวรรติ จินตนา มัธยมบุรุษ แปลเป็นภาษาไทย)
วิเคราะห์กฎหมายล้านนาโบราณ : ประชุมกฎหมายครอบครัว (เขียนร่วมกับ ลมูล จันทร์หอม)
ธรรมศาสตร์หลวงและคลองตัดคำ (ปริวรรต)
สิทธิชุมชนท้องถิ่นพื้นเมืองดั้งเดิมล้านนา (เขียนร่วมกับ ชลธิรา สัตยาวัฒนา, สมบัติ บุญคำเยือง, ลมูล จันทร์หอม)
LanNa in Chinese Historiography (เขียนร่วมกับ Foon Ming Liew-Herres และ Volker Grabowsky)
Inter-Ethnic Relations in the Making of Mainland Southeast Asia and Southwestern China (เขียนร่วมกับ Hayashi Yukio)
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2539 –  เหรียญจักรพรรดิมาลา (ร.จ.พ.)
เดโชดำดิน

เดโชดำดิน เป็นตำนานของกัมพูชาที่มีพื้นฐานมาจากตำนานเรื่องพระร่วงของไทย เนื้อหาของเรื่องเดโชดำดินส่วนใหญ่ใกล้เคียงกับเรื่องพระร่วง ต่างกันแต่ว่าตอนท้ายเรื่อง พระร่วงยกทัพไปตีเมืองเขมร 2 ครั้งแต่สู้พระเจ้าปทุมสุริยวงศ์ไม่ได้ พระเจ้าปทุมสุริยวงศ์เห็นว่าพระร่วงมีเชื้อสายนาคเช่นเดียวกับพระองค์จึงไม่ฆ่าแต่แบ่งแผ่นดินให้ปกครองกึ่งหนึ่ง
ตำนานเรื่องพระร่วงปรากฏเป็นลายลักษณ์อักษรในภาษาไทยครั้งแรกในพงศาวดารเหนือ ฉบับพระวิเชียรปรีชา (น้อย) ซึ่งเรียกขุนนางขอมที่ดำดินมาว่าขอมดำดิน ยังไม่เรียกว่าพญาเดโช หลักฐานฝ่ายไทยที่ระบุชื่อพญาเดโชครั้งแรกคือบทกลอนประกอบการขับร้องเรื่องขอมดำดิน ซึ่งทรงนิพนธ์โดยสมเด็จฯเจ้าฟ้ากรมพระยานริศรานุวัดติวงศ์ แต่ไม่ทราบว่าได้ข้อมูลมาจากที่ใด ส่วนเดโชดำดินปรากฏเป็นลายลักษณ์อักษรในภาษาเขมรครั้งแรกในพงศาวดารเขมรฉบับวัดโกกกาก ที่เรียบเรียงในสมัยสมเด็จพระนโรดม
ใน พ.ศ. 2541 เรื่องเดโชดำดินถูกสร้างเป็นภาพยนตร์โดยเจีย ซุน ชาวกัมพูชาที่อยู่ในสหรัฐเป็นผู้ให้ทุนสร้าง 100,000 ดอลลาร์สหรัฐ สักดิ์ สีถนเป็นผู้เขียนบทภาพยนตร์ เนื้อหาส่วนใหญ่ดำเนินตามเรื่องเดโชดำดินในพงศาวดารเขมร แต่จะเพิ่มเติมเนื้อหาในส่วนที่เป็นบทบาทของพญาเดโชมากขึ้นเพื่อให้สนุกสนาน
สโมสรฟุตบอลบาหลี ยูไนเต็ด

สนามกีฬาแกปเตนวันวายันดิปตาในปี ค.ศ. 2017
สโมสรฟุตบอลบาหลี ยูไนเต็ด เป็นสโมสรฟุตบอลอาชีพตั้งอยู่ที่อำเภอกียาญาร์ จังหวัดบาหลี ประเทศอินโดนีเซีย ปัจจุบันลงเล่นในลีกาซาตู ซึ่งเดิมคืออินโดนีเซียซูเปอร์ลีก ฉายาของสโมสรคือ Serdadu Tridatu (นักรบตริดาตู) ก่อตั้งในชื่อปูตราซามารินดา เมื่อ ค.ศ. 1989 ต่อมาเปลี่ยนชื่อเป็นบาหลี ยูไนเต็ด ใน ค.ศ. 2015 และย้ายสนามเหย้าไปที่สนามกีฬากัปเต็นอี วายัน ดิปตา ในปีนั้น
สโมสรนี้มีนักฟุตบอลชาวไทยร่วมทำหน้าที่กับสโมสรแห่งนี้ด้วยคือพิพัฒน์ ต้นกันยา (อดีต) และเอเลียส ดอเลาะ
สถิติ > แบ่งตามฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> แต้ม | ลีก> อันดับ | เปียลาอินโดนีเซีย | เอเอฟซีแชมเปียนส์ลีก | เอเอฟซีคัพ | ผู้ทำประตูสูงสุด> ชื่อ | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | ซูเปอร์ลีก | 2 | 0 | 0 | 2 | 3 | 7 | 0 | DNF |  — |  — |  — |  Lerby Eliandry | 3 |
| 2016 | ซอกเกอร์แชมเปียนชิป เอ | 34 | 10 | 10 | 14 | 36 | 52 | 40 | 12 |  — |  — |  — |  Nemanja Vidaković | 7 |
| 2017 | ลีกาซาตู | 34 | 21 | 5 | 8 | 76 | 38 | 68 | 2 |  — |  — |  — |  Sylvano Comvalius | 37 |
| 2018 | ลีกาซาตู |  |  |  |  |  |  |  |  |   |   |   |  |  |

ชนะเลิศ
      รองชนะเลิศ
      อันดับที่สาม
      เลื่อนชั้น
      ตกชั้น
สถิติ > การแข่งขันระดับทวีป

| ฤดูกาล | การแข่งขัน | รอบ | พบกับสโมสร | เหย้า | เยือน |
| --- | --- | --- | --- | --- | --- |
| 2018 | เอเอฟซีแชมเปียนส์ลีก | รอบคัดเลือก รอบ 1 |  ทัมปิเนสโรเวอร์ | 3–1 | — |
| 2018 | เอเอฟซีแชมเปียนส์ลีก | รอบคัดเลือก รอบ 2 |  เชียงราย ยูไนเต็ด | — |  |
สถิติ > อันดับสโมสรเอเชีย

| อันดับที่ | สโมสร | แต้ม |
| --- | --- | --- |
| 83 |  สุโขทัย | 15.25 |
| 84 |  เวสเทิร์น ซิดนีย์ วันเดอร์เรอร์ส | 14.83 |
| 85 |  บาหลี ยูไนเต็ด | 14.14 |
| 86 |  คูเวต | 13.99 |
| 87 |  แอดิเลด ยูไนเต็ด | 13.83 |
เกียรติประวัติ > ในประเทศ > ลีก

ลีกาอินโดนีเซียพรีเมียร์ดิวิชัน
ชนะเลิศ (1): 2008-09
ลีกาซาตู
รองชนะเลิศ (1): ลีกาซาตู
เกียรติประวัติ > ในประเทศ > ถ้วย

อินโดนีเซียอินเตอร์ไอแลนด์คัพ
รองชนะเลิศ (2): 2011, 2012
บาหลีไอแลนด์คัพ
ชนะเลิศ (1): 2017
อันดับที่สาม (2): 2015, 2016
Trofeo Persija
รองชนะเลิศ (1): 2016
Trofeo Bali Celebest
ชนะเลิศ (1): 2016
แหล่งข้อมูลอื่น

เว็บไซต์ทางการ (อินโดนีเซีย)
สโมสรฟุตบอลบาหลี ยูไนเต็ด ที่เอกซ์ (ทวิตเตอร์)
สโมสรฟุตบอลบาหลี ยูไนเต็ด ที่อินสตาแกรม
สโมสรฟุตบอลบาหลี ยูไนเต็ด ที่เฟซบุ๊ก
| ด ค กลีกาซาตู |
| --- | --- |
สโมสรในฤดูกาล 2022–23:  เดวา ยูไนเต็ด  บอร์เนียว ซามารินดา  บายังการา  บารีโตปูเตอรา  บาหลี ยูไนเต็ด  เปอร์ซิกเกอดีรี  เปอร์ซิซโซโล  เปอร์ซิบบันดุง  เปอร์ซีกาโบ 1973  เปอร์ซีจาจาการ์ตา  เปอร์ซีตาตาเงอรัง  เปอร์เซบายาซูราบายา  เปเอ็ซอีเอ็ซ เซอมารัง  เปเอ็ซเอ็ซ ซเลมัน  เปเอ็ซเอ็ม มากัซซาร์  มาดูรา ยูไนเต็ด  อาเรมา  เอร์อาเอ็นเอ็ซ นูซันตารา 
สโมสรในอดีต:  กัลเติงปูตรา  ซรีวีจายา  เซอเม็นปาดัง  เด็ลตรัซ  บนตัง  บาดักลัมปุง  เปอร์ซีจัปเจอปารา  เปอร์ซีดาฟนดาฟนโซโร  เปอร์ซีตาราจาการ์ตาอูตารา  เปอร์ซีบาบันตุล  เปอร์ซีบาบาลิกปาปัน  เปอร์ซีปูราจายาปูรา  เปอร์ซีราจาบันดาอาเจะฮ์  เปอร์ซีวาวาเมนา  เปอร์เซเกฺริซ เกฺรอซิก ยูไนเต็ด  เปอร์เซปัมมาดูราอูตามา  เปอร์เซมามาลัง  เปอร์เซลาลาโมงัน  เปเอ็ซเปเอ็ซ รีเยา  เปเอ็ซอาเป ซีกลี  เปเอ็ซเอ็มเอ็ซ เมดัน  มีตรากูการ์ 
ฤดูกาล:  2008–09  2009–10  2010–11  2011–12  2013  2014  2015  2017  2018  2019  2020  2021–22  2022–23 
 รายชื่อแชมป์ฟุตบอลอินโดนีเซีย
อชิรวิชย์ สาลิวรรธนะ

| อชิรวิชย์ สาลิวรรธนะ |
| --- | --- |
ชื่อเกิด: ก้องวิช สาลิวรรธนะ
เกิด: 27 กันยายน พ.ศ. 2533 (34 ปี)
อาชีพ: นักร้อง, นักแสดง
เครื่องดนตรี: กีต้าร์, กลอง
ค่ายเพลง: จีเอ็มเอ็ม แกรมมี่ จีเอ็มเอ็มทีวี
อชิรวิชย์ สาลิวรรธนะ (หรือชื่อเดิม ก้องวิช) ชื่อเล่น กัน เกิดวันที่ 27 กันยายน พ.ศ. 2533  เป็นนักร้องนักแสดงชาวไทย ค่าย GMM GRAMMY มีชื่อเสียงจากรายการ Tem-Popo และมีซิงเกิลเพลง 'อย่าหลอกให้เขารัก','วิธีตัดใจ','เจอก็รัก จากก็ลืม','สัญชาตญาณของคนจะโดนทิ้ง' และผิดที่ฉันเอง
ประวัติ

กัน เกิดวันที่ 27 กันยายน พ.ศ. 2533  สำเร็จการศึกษาระดับมัธยมศึกษาจากโรงเรียนสวนกุหลาบวิทยาลัย และระดับอุดมศึกษาจากสาขาสื่อสารการตลาด คณะนิเทศศาสตร์ มหาวิทยาลัยธุรกิจบัณฑิตย์ กันได้เป็นนักร้องเดี่ยวที่ถูกแนะนำผ่านรายการ tempo-po  และยังเคยประกวด ทรู อะคาเดมี่ แฟนเทเชีย  แต่ไม่ผ่านเข้ารอบ 12 คนสุดท้าย
ผลงาน > ละครซีรีส์

| ปีพ> ศ. | เรื่อง | บทบาท | หมายเหตุ |
| --- | --- | --- | --- |
| 2557 | รูมอะโลน 401-410 | เอิง | ตอน 409 |
| 2558 | รูมอะโลน 2 | เอิง | ตอน เธอคนเก่า / หรือ / เขาคนใหม่ คนนั้น / หรือ / คนไหน |
| 2559 | U-Prince Series | ปันปัน | ตอน ธีสิส |
| 2559 | Little Big Dream ความฝันอันสูงสุด |  |  |
| 2560 | My Dear Loser รักไม่เอาถ่าน | เคน | ตอน Edge Of 17 |
ผลงาน > VJ ช่อง BANG CHANNAL

| ปี พ> ศ. | รายการ | บทบาท |
| --- | --- | --- |
| 2557 | bang music buffet | VJ |
ผลงาน > ผลงานเพลง

อย่าหลอกให้เขารัก
วิธีตัดใจ
เจอก็รักจากก็ลืม (Ost.รูมอะโลน 401-410)
สัญชาตญาณของคนจะโดนทิ้ง - กันอชิ,แอมป์
ผิดทีฉันเอง(Ost.รูมอะโลน401-410)
เชื่อว่ารักแท้มีจริง (Ost.Make It Right the Series รักออกเดิน)
ความลับในใจ Ost.(SOTUS The Series พี่ว้ากตัวร้ายกับนายปีหนึ่ง) - กันอชิ,แอมป์
ฉันทำได้ทุกอย่าง...เพื่อคนที่รัก ([[Ost. Med In Love รักเธอคุณหมอฝึกหัด)
ยืนยันแค่เธอคนเดียว (Ost.รุ่นพี่ Secret Love ตอน Puppy Honey 2 สแกนหัวใจนายหมอหมา)
วันที่เสียเธอ (Ost.Please…เสียงเรียกวิญญาณ)
ในส่วนที่ลึกที่สุด (Ost.อาตี๋ของผม)
แหล่งข้อมูลอื่น

อชิรวิชย์ สาลิวรรธนะ ที่เฟซบุ๊ก
อชิรวิชย์ สาลิวรรธนะ ที่เอกซ์ (ทวิตเตอร์)
อชิรวิชย์ สาลิวรรธนะ ที่อินสตาแกรม
เจาะคอริง

รถบรรทุกติดตั้งเครื่องเจาะคอริง
เจาะคอริง คือ วิธีการเจาะรูพื้นผิววัสดุรูปแบบหนึ่งทางวิศวกรรม เป็นลักษณะการเจาะรูกลมที่มี แกนทรงกระบอก นั่นคือเนื้อวัสดุที่ถูกเจาะออกด้วยกระบอกเจาะจะมีลักษณะเป็นแท่ง มีความเหมือนกับการใช้โฮลซอ (hole saw)
การคอริง จะใช้ดอกเจาะหรือกระบอกเจาะที่คล้ายท่อโลหะเรียกว่า กระบอกคอริง (ชื่อเรียกตามท้องตลาด) การเจาะวัสดุคอนกรีตจะใช้กระบอกคอริงที่มีหัวเจาะเพชร ซึ่งการเจาะแบบนี้ต้องใช้น้ำหล่อเย็นขณะเจาะตลอดเวลา (เป็นประเภทการเจาะเปียก) สำหรับเจาะวัสดุแข็งล้วนที่เกิดจากการบดอัดเช่น อิฐ (masonry) สามารถใช้หัวเจาะชนิดคาร์ไบด์ได้เช่นกัน
การคอริงนั้น พบหลักฐานการถูกใช้ในอียิปต์โบราณ ซึ่งคิดค้นขึ้นในช่วง 3000 ปีก่อนคริสต์ศักราช คอริงมีใช้สำหรับงานหลายสาขา ขึ้นอยู่กับสถานที่, การใช้งานที่ต้องการเก็บตัวอย่าง หรือการเจาะรู (เครื่องมือที่ใช้คอริง มักใช้ในการเก็บแท่งตัวอย่าง ของเนื้อวัสดุ และใช้รูที่ถูกเจาะร้อยอุปกรณ์) หรือการเจาะที่ต้องการความรวดเร็ว ลดผลกระทบพื้นผิวใกล้เคียง และเสียเนื้อวัสดุตามความต้องการน้อยที่สุดตามมาตรฐานขนาดของกระบอกเจาะ ทำให้การคอริงถูกนำไปใช้ร่วมกับงานอุตสาหกรรมก่อสร้าง ใช้ในการเจาะรูเดินท่อ เจาะรูระบายน้ำ และรูขนาดต่าง ๆ ไปจนถึงงานขนาดใหญ่ในงานหินและคอนกรีต
คอริง มีใช้บ่อยในงานเหมืองแร่ ที่อาจมีการเจาะในระดับความยาวหลายร้อยถึงหลายพันฟุต แท่งตัวอย่างจากการคอริงทางวิศวกรรมธรณีเทคนิคจะประกอบด้วยแร่ธาตุ และจุดต่าง ๆ ที่ต้องนำมาวิเคราะห์ ข้อมูลสำคัญที่ได้ บริษัทเหมืองแร่จะใช้ในการตัดสินใจในการสำรวจเหมืองที่จะเริ่มขุดเจาะ หรือทิ้งพื้นที่ตรงนั้นเพื่อหาพื้นที่ใหม่
Oriented Core Goniometer โดยปรกติจะถูกใช้ในการทำบันทึกแท่งแกนกลาง (แท่งคอริง) และวิเคราะห์คุณสมบัติเชิงโครงสร้างอื่น ๆ
ก่อนที่สงครามโลกครั้งที่สองจะเริ่มต้น แบรนเนอร์ นิวซอม (Branner Newsom) วิศวกรจากแคลิฟอร์เนีย ได้สร้างเครื่องเจาะที่ได้เส้นผ่าศูนย์กลางรูเจาะขนาดใหญ่ ที่มีขนาดตามความยาวของแกนเครื่องเจาะเหมืองถึง 16 ฟุต เครื่องชนิดนี้นำมาใช้ได้ไม่นานก่อนที่เครื่องคอริงที่มีเทคโนโลยีสมัยใหม่จะเข้ามาแทนที่ เนื่องจากช่วยให้สามารถขุดเจาะได้ตามมาตรฐานโดยใช้ต้นทุนที่ถูกกว่ามาก
การเจาะคอริง อาจใช้พลังงานมาจากหลายแบบ เช่น ไฟฟ้า, นิวแมติก, ไฮดรอลิก (ซึ่งทั้งหมดต้องการแหล่งกำเนิดพลังงาน อย่างเช่น เครื่องปั่นไฟ)
ดูเพิ่ม

หัวตัดวงแหวน [en] (สำหรับงานเจาะโลหะ)
อุทยานแห่งชาติออบขาน

| อุทยานแห่งชาติออบขาน |
| --- | --- |
ไอยูซีเอ็นกลุ่ม 2 (อุทยานแห่งชาติ)

ที่ตั้ง: จังหวัดเชียงใหม่ ประเทศไทย
พิกัด: 18°43′22″N 98°49′20″E﻿ / ﻿18.722891°N 98.822306°E﻿ / 18.722891; 98.822306
พื้นที่: 236.17
หน่วยราชการ: กรมอุทยานแห่งชาติ สัตว์ป่า และพันธุ์พืช
เว็บไซต์: อุทยานแห่งชาติออบขาน
อุทยานแห่งชาติออบขาน เป็นอุทยานแห่งชาติที่ตั้งอยู่ในอำเภอแม่วาง อำเภอสะเมิง อำเภอสันป่าตอง และอำเภอหางดงในจังหวัดเชียงใหม่ของประเทศไทย มีพื้นที่ 236.17 ตารางกิโลเมตร เป็นอุทยานมีเกิดจากนโยบายเพิ่มพื้นที่ป่าอนุรักษ์ใน พ.ศ. 2532 ปัจจุบันที่ทำการของอุทยานตั้งอยู่ในอำเภอหางดง
อุทยานแห่งชาติออบขานตั้งอยู่ในเขตพื้นที่ป่าสงวนแห่งชาติป่าสะเมิงและป่าแม่ขาน-แม่วาง ลักษณะภูมิประเทศเป็นภูเขาสูงสลับซับซ้อนอยู่ในแนวเทือกเขาถนนธงชัยที่เชื่อมต่อมาจากดอยอินทนนท์ ภูเขาสูงที่สุด คือ ขุนเตียน สูง 1,550 เมตร และเนื่องด้วยภูเขาที่สูง-ต่ำสลับซับซ้อนกันนี้เอง ทำให้สภาพป่ามีหลายประเภท ได้แก่ ป่าเต็งรัง ป่าเบญจพรรณ ป่าดิบแล้ง ป่าดิบเขา และป่าสนเขา
จุดท่องเที่ยว

ถ้ำตั๊กแตน เป็นถ้ำหินงอกหินย้อยในภูเขาหินปูนขนาดใหญ่
ออบขาน เกิดกระแสน้ำที่ไหลจนหินแยกออกจากกัน กลายเป็นโกรกธารออบขานลึก 25 เมตร และยาวถึง 300 เมตร
ออบไฮ ลักษณะคล้ายออบขานแต่มีขนาดเล็กกว่า โดยหน้าออบไฮมีน้ำตื้น ริมฝั่งมีหาดทรายเล็ก ๆ
แหล่งข้อมูลอื่น

กรมอุทยานแห่งชาติ: อุทยานแห่งชาติออบขาน
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
เครื่องจักรความร้อน

ไดอะแกรมของเครื่องจักรไอน้ำวัตต์
ในสาขาวิศวกรรมศาสตร์และอุณหพลศาสตร์, เครื่องจักรความร้อน (Heat Engine) เป็นเครื่องจักรที่ใช้เปลี่ยนพลังงานความร้อนไปสู่งานทางกลศาสตร์ โดยอาศัยความแตกต่างทางอุณหภูมิของแหล่งกำเนิดอุณหภูมิสูง (heat source) และแหล่งกำเนิดอุณหภูมิต่ำ (heat sink).  ความร้อนจะถูกถ่ายเทจากแหล่งกำเนิดอุณหภูมิสูงไปต่ำ  และความร้อนบางส่วนจะถูกเปลี่ยนไปเป็นงานในกระบวนการนี้. ในอดีต เครื่องจักรความร้อนเป็นที่นิยมใช้ในงานต่าง ๆ เป็นอย่างมาก ทั้งนี้เพราะพลังงานความร้อน เป็นพลังงานที่สร้างได้ง่ายมาก และเราสามารถควบคุมมันได้ง่ายเนื่องจากความร้อนจะมุ่งหน้าจากแหล่งอุณหภูมิสูงไปยังแหล่งอุณหภูมิต่ำเสมอ (ดูรายละเอียดเพิ่มเติมที่ กฎข้อที่สองของอุณหพลศาสตร์).
ประวัติและความสำคัญของเครื่องจักรความร้อน

ในยุคปฏิวัติอุตสาหกรรม มนุษย์เราได้ผลิดเครื่องจักรและเครื่องยนต์เพื่อใช้งานแทนสัตว์ เช่น ม้า (สังเกตได้จากการที่มีหน่วยพลังงานเป็น แรงม้า เพื่อใช้เปรียบเทียบกับม้านั่นเอง). เครื่องจักรไอน้ำที่มีชื่อเสียงในสมัยนั้นได้แก่ เครื่องจักรนิวโคเมน และ เครื่องจักรวัตต์ ซึ่งประสบความสำเร็จในอุตสาหกรรมเป็นอย่างมาก. อย่างไรก็ตามในสมัยนั้น ความรู้ความเข้าใจในทฤษฎีของเครื่องจักรความร้อนมีน้อยมากและไม่สามารถอธิบายประสิทธิภาพของเครื่องจักรความร้อนได้ดี เช่น เราไม่ทราบว่าอัตราส่วนพลังงานความร้อนที่เรามอบให้เครื่องจักรนั้นถูกแปรเปลี่ยนไปเป็นงานทางกลศาสตร์กี่เปอร์เซ็นต์.
ในปี ค.ศ. 1824 ซาดี การ์โนต์ วิศวกรชาวฝรั่งเศสได้ตีพิมพ์ผลงาน Reflections on the Motive Power of Fire  เก็บถาวร 2005-10-02 ที่ เวย์แบ็กแมชชีน ซึ่งแสดงให้เห็นว่า เมื่อกำหนดแหล่งกำเนิดอุณหภูมิสูงและต่ำคู่ใด ๆ แล้ว เครื่องจักรความร้อนการ์โนต์เป็นเครื่องจักรที่ให้งานทางกลศาสตร์มากที่สุดเท่าที่เป็นไปได้ (ต่อมาเราทราบว่าเครื่องจักรแบบผันกลับได้ทุกชนิดมีประสิทธิภาพสูงสุดเท่าเครื่องจักรการ์โนต์). งานของเครื่องจักรการ์โนต์ทำให้เราตระหนักถึงขอบเขตที่ดีที่สุดของเครื่องจักรความร้อนเท่าที่เราทำได้ และยังเป็นจุดเริ่มต้นของการศึกษาทฤษฎีทางอุณหพลศาสตร์อย่างจริงจังอีกด้วย ซึ่งทำให้ต่อมาลอร์ด เคลวินและรูดอร์ฟ เคลาซิอุสค้นพบกฎข้อที่สองของอุณหพลศาสตร์. นักฟิสิกส์หลายท่านถือว่าการ์โนต์เป็นหนึ่งในผู้ค้นพบกฎข้อที่สองของอุณหพลศาสตร์
ตัวอย่างของเครื่องจักรความร้อนที่พบได้ในปัจจุบันมีมากมาย เช่น เครื่องจักรไอน้ำ (ดังเช่น รถไฟยุคโบราณ), เครื่องยนต์ดีเซล หรือ เครื่องยนต์แก๊สโซลีน เป็นต้น.
ในเครื่องยนต์ของรถยนต์ สิ่งที่ทำหน้าที่เป็นแหล่งกำเนิดอุณหภูมิสูงจะอยู่ในตัวเครื่องยนต์ เช่น การเผาไหม้จากน้ำมัน และสิ่งที่เสมือนเป็นแหล่งกำเนิดอุณหภูมิต่ำก็คือสิ่งแวดล้อมภายนอกนั่นเอง. เครื่องจักรความร้อนอื่น ๆ ที่มีชื่อเสียงทั้งในทางทฤษฎีและปฏิบัติได้แก่ เครื่องจักรออตโต วัฎจักรอีริกสัน เครื่องจักรสเติรริง และตู้เย็น (ซึ่งสร้างได้จากการนำกระบวนการของเครื่องจักรความร้อนมาย้อนกลับ) เป็นต้น
เครื่องจักรความร้อนและกฎของอุณหพลศาสตร์

การวิเคราะห์ประสิทธิภาพของเครื่องจักรความร้อนของการ์โนต์เป็นจุดเริ่มต้นที่สำคัญอย่างยิ่งจุดหนึ่งของอุณหพลศาสตร์. โดยทั่วไปเครื่องจักรความร้อนจะเป็นเครื่องจักรชนิดเครื่องจักวนรอบ (cyclic device) นั่นคือเมื่อทำงานไปพักหนึ่ง สถานะของเครื่องจักรจะวนกลับเข้ามาที่สถานะเริ่มต้นใหม่ และจะวนไปมาเรื่อย ๆ. ทั้งนี้เนื่องจากจะมีการเปลี่ยนแปลงอุณหภูมิในกระบวนการการทำงานของเครื่องจักรเสมอ ถ้าเราสร้างเครื่องจักรให้เป็นชนิดไม่วนรอบ เมื่อทำงานไปเรื่อย ๆ ไม่หยุดอุณหภูมิก็จะมากขึ้นเรื่อย ๆ จนระเบิด (หรืออุณหภูมิลดลงเรื่อย ๆ จนถึงจุดเยือกแข็ง).  ถ้าเรานิยามประสิทธิภาพของเครื่องจักรความร้อนเป็น อัตราส่วนของงานที่ได้รับต่อพลังงานที่ให้เครื่องจักร, โดยพลังงานที่ให้คือพลังงานความร้อนขาเข้า  Q_{in}\,\! และพลังงานที่ได้รับ  W\,\! ดังรูปด้านข้าง เราสามารถเขียนในรูปสมการได้ว่า
Efficiency=W/Q_{in}\,\!
เนื่องจากจะมีความร้อนส่วนหนึ่ง  Q_{out}\,\! ออกไปยังแหล่งกำเนิดอุณหภูมิระดับต่ำเสมอ และเนื่องจากเครื่องจักรความร้อนเป็นชนิดเครื่องจักรวนรอบ, ในแต่ละรอบการเปลี่ยนแปลงพลังงานภายในของเครื่องจักรจึงเท่ากับศูนย์. จากกฎข้อที่หนึ่งของอุณหพลศาสตร์เราสามารถเขียนสมการงาน-พลังงานในแต่ละรอบของการทำงานของเครื่องจักรได้ดังนี้
0=Q_{in}-Q_{out}-W\,\!
หรือ
 W=Q_{in}-Q_{out}\,\!
ฉะนั้นประสิทธิภาพของเครื่องจักรความร้อนคือ
Efficiency=1-Q_{out}/Q_{in}\,\!
อนึ่ง การ์โนต์ได้พิสูจน์ไว้ในผลงานของเขาว่า เมื่อกำหนดแหล่งกำเนิดอุณหภูมิเดียวกัน เครื่องจักรการ์โนต์จะเป็นเครื่องจักรที่ให้พลังงานสูงสุด และมีค่าเท่ากับ
Efficiency_{Carnot}=1-T_{C}/T_{H}\,\!
(ดู ทฤษฎีบทของการ์โนต์) นั่นคือประสิทธิภาพของเครื่องจักรการ์โนต์จะขึ้นกับอุณหภูมิของแหล่งกำเนิดอุณหภูมิสูง  T_{H}\,\! และอุณหภูมิของแหล่งกำเนิดอุณหภูมิต่ำ  T_{C}\,\! เท่านั้น. โดยอุณหภูมิต้องวัดในหน่วยองศาสัมบูรณ์หรือหน่วยเคลวิน ในเวลาต่อมาเราทราบว่าทุก ๆ เครื่องจักรที่ผันกลับได้จะให้ประสิทธิภาพการทำงานสูงสุดเทียบเท่าเครื่องจักรการ์โนต์.
กฎข้อที่สองของอุณหพลศาสตร์สามารถกล่าวในบริบทของเครื่องจักรความร้อนได้ว่า ไม่มีเครื่องจักรความร้อนใดที่มีประสิทธิภาพ 100% (กฎข้อที่สองในรูปแบบของเคลวิน-พลังค์). อย่างไรก็ตามในทางทฤษฎี เราสามารถทำให้เครื่องจักรการ์โนต์มีประสิทธิภาพใกล้เคียง 100% เท่าใดก็ได้ โดยการกำหนดให้  T_{H}\,\! และ  T_{C}\,\! แตกต่างกันมาก ๆ. แต่จากกฎข้อที่สองทำให้  T_{C}\,\! เป็นศูนย์ไม่ได้. และนี่คือที่มาของ กฎข้อที่สามของอุณหพลศาสตร์ นั่นคือ อุณหภูมิ 0 องศาสัมบูรณ์ไม่สามารถเกิดขึ้นได้
ดูเพิ่ม

ตู้เย็น
เครื่องปรับอากาศ
แหล่งข้อมูลอื่น

Heat Engine
Webarchive backup: Refrigeration Cycle Citat: "...The refrigeration cycle is basically the Rankine cycle run in reverse..."
Red Rock Energy Solar Heliostats: Heat Engine Projects Citat: "...Choosing a Heat Engine..."
Overview of heat engine types เก็บถาวร 2007-06-21 ที่ เวย์แบ็กแมชชีน
เครื่องหมายการออกเสียงอักษรอาหรับ

เครื่องหมายการออกเสียง ในภาษาอาหรับเรียกว่า หะเราะกาต (ḥarakāt, حَرَكَاةْ แปลตรงตัว “ความเคลื่อนไหว”) เป็นเครื่องหมายที่ใช้แสดงเสียงสระในภาษาอาหรับ คำว่า"หะเราะกาต"ในที่นี้หมายถึงการเคลื่อนไหวในอากาศเมื่อมีการออกเสียงสระ ในภาษาฮีบรูคำว่าสระและความเคลื่อนไหวใช้คำเดียวกันเช่นกันคือ tnuá